### 21.    Beslutning om etablering af beplantning langs cykelstien Løve-Høng

**Åbent**

Sagsnr.: 326-2015-65534       J.nr.: 05.13.10            Dokumentnr.:
326-2016-168734

**Sagstype**

Beslutning.

**Resume og sagens baggrund**

I forbindelse med etablering af cykelstien mellem Høng og
Løve har Løve og Høng Lokalråd sammen foreslået, at der bliver plantet træer
langs cykelstien.

Administrationen har udarbejdet et beplantningsforslag, hvor
planterækkerne vil bestå af skiftevis egetræer og hvidtjørnetræer.

I denne sag skal det besluttes i hvilket omfang
beplantningen skal iværksættes.

**Indstillinger**

Chefen for Vej, Ejendom og Affald indstiller, at
beplantningen langs cykelstien etableres som foreslået nedenfor.

**Behandling**

Teknik- og Miljøudvalget.

**Sagsfremstilling**

I forbindelse med etablering af cykelstien mellem Høng og
Løve har Løve og Høng Lokalråd sammen foreslået, at der bliver plantet træer
langs cykelstien.

På baggrund af henvendelsen har administrationen været i
kontakt med lokalrådene og udarbejdet et mere konkret forslag til beplantning.

Ønsket er en forskønnelse af landskabsfladen omkring
cykelstien samt en markering af stien. Træerne vil over tid også tjene som læ
for færdsel på stien.

Plantningsforløb

Cykelstien kan med hensyn til plantningen opdeles i tre
etaper:

1. etape: Fra Bjarne Friis til [adresse]. Her plantes træer
på begge sider af cykelstien

2. etape: Fra [adresse] og langs [adresse], hvor
cykelstien følger [adresse] og frem til punktet, hvor cykelstien svinger væk
fra [adresse]. Her plantes træer på begge sider af cykelstien.

3. etape: cykelstien svinger mod sydøst frem til Høng
Landevej. Her plantes en trærække øst for cykelstien. Der plantes ikke vest for
cykelstien mod [adresse] af hensyn til oversigtsforhold omkring svinget
[adresse]Slagelsevej/cykelsti kryds af [adresse].

Træartsvalg

Der plantes træer som dobbeltrækket henholdsvis enkeltrækket
allé, som beskrevet ovenfor

under plantningsforløb.

Trærækkerne består af skiftevis vintereg og hvidtjørn, der
plantes med 8 meters afstand. Hvor der plantes 2 rækker langs cykelstien,
sættes rækkerne forskudt.

At der indgår 2 træarter i [adresse] skal give en variation i
den store landskabsflade omkring cykelstien. Det lille hvidblomstrende
tjørnetræ mod det store egetræ. Samtidig vil tjørnens lavere vækst samt egens
med tiden kraftige stamme give en vis læ for cyklisternes færdsel på cykelstien.

Udover beplantning langs cykelstien vil der også blive
etableret belysning, ligesom der skal udføres en mindre
afvandingsforanstaltning et sted på stien.

**Økonomiske konsekvenser**

Økonomien vedrørende beplantningen langs cykelstien omfatter
planteindkøb, etablering samt vanding i de 3 første vækstsæsoner og beløber sig
til i alt cirka 285.000 kr. Etablering af belysning i belægningen beløber sig
til cirka 45.000 kr. og afvanding cirka 25.000 kr.

Ovennævnte udgifter kan holdes inden for det anlægsbudget,
der er afsat til cykelstien. I alt er der bevilliget en anlægsramme på 3,0 mio.
kr. til projektet. Heraf er der pr. 31. marts 2016 brugt i alt 1.085.894 kr. Der forventes et mindreforbrug på i alt cirka
1,5 mio. kr.

**Bilag**

|  |  |
| --- | --- |
| Bilag 1 - Henvendelse fra [adresse] og Høng Lokalråd | 326-2016-187326 |
| Bilag 2 - Kortbillag for cykelsti Løve-Høng | 326-2016-175891 |